AIŠKINAMASIS RAŠTAS

Dėl Molėtų rajono savivaldybės viešųjų darbų,teikiančių socialinę naudą vietos bendruomenei, skirtų padėti palaikyti ir (ar) plėtoti vietos bendruomenės socialinę infrastruktūrą sąrašo 2017 metams ir Viešųjų darbų programos 2017 metų I pusmečiui patvirtinimo

1. **Parengto tarybos sprendimo projekto tikslai ir uždaviniai**

Vadovaudamasi Aktyvios darbo rinkos politikos priemonių įgyvendinimo sąlygų ir tvarkos aprašo, patvirtinto Lietuvos Respublikos socialinės apsaugos ir darbo ministro 2009 m. rugpjūčio 13 d. įsakymu Nr. A1-499 „Dėl Aktyvios darbo rinkos politikos priemonių įgyvendinimo sąlygų ir tvarkos aprašo patvirtinimo“, 67.1, 67.2 punktais savivaldybė, suderinusi su darbo birža, kiekvienais metais tvirtina Viešųjų darbų sąrašą ir Viešųjų darbų programą.

Viešųjų darbų programos 2017 metų I pusmečiui (toliau – Programa) tikslas - sudaryti galimybes bedarbiams, įspėtiems apie atleidimą iš darbo darbuotojams, bendrojo ugdymo mokyklų ir profesinio mokymo įstaigų mokiniams, aukštųjų mokyklų studentams, studijuojantiems pagal nuolatinės formos studijų programas jų atostogų metu, ekonominius sunkumus patiriančių įmonių darbuotojams, dirbantiems ne visą darbo laiką, taip pat kitiems į Utenos teritorinės darbo biržos Molėtų skyriaus apskaitą įtrauktiems, ieškantiems darbo asmenims, laikinai įsidarbinti, siekiant užsidirbti pragyvenimui būtinų lėšų. Programa rengiama ir tvirtinama pagal Utenos teritorinės darbo biržos pateiktą viešųjų darbų poreikį (darbo ieškančių asmenų skaičių, viešųjų darbų trukmę).

Programa rengiama 2017 metų I pusmečiui, kadangi vadovaujantis 2016 m. gruodžio 20 d. Lietuvos Respublikos užimtumo įstatymo Nr. XII-2470 63 straipsnio pakeitimo įstatymo 1 punktu, nuo 2017 metų liepos 1 d. įsigalios naujas Lietuvos Respublikos užimtumo įstatymas, kuriame numatoma keisti užimtumo rėmimo priemonių įgyvendinimo sąlygas ir tvarką.

1. **Šiuo metu esantis teisinis reglamentavimas**

 Lietuvos Respublikos vietos savivaldos įstatymo 7 straipsnio 18 punktas, 16 straipsnio 2 dalies 40 punktas ir 4 dalis;

 Lietuvos Respublikos užimtumo rėmimo įstatymo 5 straipsnio 1 dalies 4 punktas, 9 straipsnis, 28 straipsnio 3, 4 dalys;

 Aktyvios darbo rinkos politikos priemonių įgyvendinimo sąlygų ir tvarkos aprašo, patvirtinto Lietuvos Respublikos socialinės apsaugos ir darbo ministro 2009 m. rugpjūčio 13 d. įsakymu Nr. A1-499 „Dėl Aktyvios darbo rinkos politikos priemonių įgyvendinimo sąlygų ir tvarkos aprašo patvirtinimo“, 67.1, 67.2 punktai;

 Utenos teritorinės darbo biržos 2016 m. gruodžio 30 d. raštas Nr. G-1988 - (2.68.) „Dėl viešųjų darbų sąrašo 2017 m. suderinimo“.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Ieškantys darbo asmenys galės laikinai įsidarbinti ir užsidirbti pragyvenimui būtinų lėšų.

1. **Priemonės sprendimui įgyvendinti**

Patvirtinti Viešųjų darbų teikiančių socialinę naudą vietos bendruomenei, skirtų padėti palaikyti ir (ar) plėtoti vietos bendruomenės socialinę infrastruktūrą 2017 metams sąrašą ir Programą.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

 Valstybės biudžeto specialioji tikslinė dotacija, skiriama savivaldybės biudžetui valstybinėms (valstybės perduotoms savivaldybėms) darbo rinkos politikos priemonių ir gyventojų užimtumo funkcijoms vykdyti.

1. **Vykdytojas**, **vykdymo terminai**

Molėtų rajono savivaldybės administracija ir Utenos teritorinė darbo biržos Molėtų skyrius.

 Vykdymo terminai – 2017 metų I pusmetis.